โจรระเบิดตู้เอทีเอ็มแบงก์มาเลย์ กวาด 2.6 ล. เหตุเกิดใกล้ชายแดนไทย 
(ภาพจากสำนักข่าวเบอร์นามา มาเลเซีย),สำนักข่าวของมาเลเซียรายงานเหตุอุกอาจ 2 โจรใช้ระเบิดไปป์บอมบ์ทำลายตู้เอทีเอ็ม ธนาคาร BSM ในรัฐเคดาห์ กวาดเงินสด 3 แสนริงกิต หรือกว่า 2.6 ล้านบาท ขึ้นรถเก๋งหลบหนี เหตุเกิดห่างชายแดนไทยแค่ 15 กม.,วันที่ 26 เม.ย. ผู้สื่อข่าว จ.สงขลา ได้รับแจ้งจากเจ้าหน้าที่ประจำชายแดนไทย-มาเลเซีย ว่าเมื่อช่วงสายที่ผ่านมา ที่เมืองจิตรา รัฐเคดาห์ ประเทศมาเลเซีย ได้เกิดเหตุคนร้ายใช้ระเบิดไปป์บอมบ์ ระเบิดตู้เอทีเอ็มของธนาคาร BSM (bank simpanan nasional) ได้เงินสดไปประมาณ 300,000 ริงกิต หรือคิดเป็นเงินไทยประมาณ 2,640,000 บาท เหตุเกิดช่วงเวลา 10.00 น. ตามเวลาในประเทศไทย,ขณะเดียวกัน ตามรายงานของสำนักข่าวเบอร์นามา ของทางการมาเลเซีย ระบุว่าคนร้ายได้วางระเบิดที่ตู้จ่ายเงินอัตโนมัติของธนาคารซิมปานาฯ โดยใช้ระเบิดชนิดไปป์บอมบ์ระเบิดตู้จ่ายเงินอัตโนมัติ ทำให้ตู้ดังกล่าวพังยับเยิน และยังส่งผลให้กระจกของอาคารสำนักงานธนาคารแตกหลายจุด คนร้ายกวาดเงินสดไปได้ 300,000 ริงกิต ก่อนหลบหนีด้วยรถเก๋งยี่ห้อโตโยต้า คัมรี ไม่ทราบทะเบียน,ในรายงานข่าวระบุด้วยว่า ผู้ช่วยหัวหน้าตำรวจ อับดุลราฮิม อับดุลลา แห่งสถานีตำรวจอำเภอคูบังปาซู จังหวัดอลอสตาร์ รัฐเคดาห์ กล่าวว่า จากการตรวจสอบกล้องวงจรปิดทราบว่าคนร้ายมากัน 2 คน ด้วยรถโตโยต้า คัมรี ตำรวจตรวจพบชิ้นส่วนของระเบิดไปป์บอมบ์ และเงินสดอยู่บนพื้นที่คนร้ายทำตกไว้อีก 600 ริงกิต ก่อนหลบหนีไปได้ ซึ่งที่เกิดเหตุอยู่ไม่ไกลจากชายแดนไทย ห่างเพียง 15 กม.เศษ.
สำนักข่าวของมาเลเซียรายงานเหตุอุกอาจ 2 โจรใช้ระเบิดไปป์บอมบ์ทำลายตู้เอทีเอ็ม ธนาคาร BSM ในรัฐเคดาห์ กวาดเงินสด 3 แสนริงกิต หรือกว่า 2.6 ล้านบาท ขึ้นรถเก๋งหลบหนี เหตุเกิดห่างชายแดนไทยแค่ 15 กม.    
ระเบิดตู้เอทีเอ็ม,โจรมาเลย์,กวาด3แสนริงกิต,ธนาคารBSM,ธนาคารมาเลเซีย,รัฐเคดาห์,สำนักข่าวเบอร์นามา,มาเลเซีย,สงขลา,ข่าว,ข่าวทั่วไทย,ข่าวต่างประเทศ